**ΤΑ ΜΕΡΗ ΤΟΥ ΛΟΓΟΥ**

**Α. ΚΛΙΤΑ**

1. **Άρθρα** (Οριστικό και Αόριστο )

Μπαίνουν μπροστά απ’ τα ονόματα (ουσιαστικά κι επίθετα)

Α) οριστικό άρθρο: ο, η, το Β) αόριστο άρθρο: ένας, μία ένα

2. **Ουσιαστικά**

Οι λέξεις που φανερώνουν πρόσωπα (παιδί), ζώα(σκύλος), πράγματα(τραπέζι), ενέργεια (γράψιμο), κατάσταση (σιωπή), ιδιότητα ( σοβαρότητα)

3. **Επίθετα**

Oι λέξεις που μας δείχνουν τι λογής είναι το κάθε ουσιαστικό που συνοδεύουν και έχουν τρία γένη: αρσενικό, θηλυκό και ουδέτερο. Π.χ. Ο καλός (επίθετο) μαθητής (ουσιαστικό)

4. **Ρήματα**

Ρήματα είναι οι λέξεις που φανερώνουν ότι κάτι κάνω (διαβάζω) ή κάτι παθαίνω (λερώνομαι) ή βρίσκομαι σε μία κατάσταση (κοιμάμαι)

5. **Μετοχές** (λέξεις που προέρχονται από ρήματα)

Ενεργητικής φωνής σε –οντας και –ώντας (παίζοντας, τραγουδώντας)

Παθητικής φωνής σε –μένος, -μένη, -μένο ή - μμένος (κλαμένος, βαμμένος)

6. **Αντωνυμίες**

Είναι οι λέξεις που αντικαθιστούν ουσιαστικά ή επίθετα και είναι οχτώ ειδών:

1) Προσωπικές : εγώ, εσύ αυτός, μου,μας, σου,σας, του,τους,τες, με, σε, το (ν ) , τη (ν)

2) Κτητικές : δικός, δική , δικό μου,μας σου,σας, του,τους

3) Αυτοπαθείς : ο εαυτός μου,μας ο εαυτός σου,σας ο εαυτός του,της,τους

4) Οριστικές : ο ίδιος, η ίδια, το ίδιο, μόνος, μόνη, μόνο

5) Δεικτικές : αυτός, -ή, -ό εκείνος, -η, -ο, τούτος, -η, -ο, τέτοιος, -α,-ο, τόσος-η-ο

6) Αναφορικές: ο οποίος -α-ο, που, όποιος-α-ο όσος-η-ο , οτιδήποτε- ό,τι

7) Ερωτηματικές: ποιος, -α,-ο, πόσος, -η,-ο (τίνος;)

8) Αόριστες : ένας, μία, ένας, κάποιος, -α, -ο καθένας, καθεμία, καθένα κανένας, καμία, κανένα

μερικοί, μερικές, μερικά κάμποσος, κάμποση, κάμποσο, άλλος, άλλη, άλλο τίποτα, κάθε, καθετί

ο,η,το τάδε/ ο,η,το δείνα

**Β. ΑΚΛΙΤΑ**

1. **Επιρρήματα**

Προσδιορίζουν ρήματα και κάποιες φορές επίθετα, π.χ. Έτρεξα γρήγορα. Είναι πολύ καλός.

Φανερώνουν τόπο, χρόνο, τρόπο, ποσό κ.λ.π. π.χ. πάνω, αύριο, έτσι, λίγο.

2. **Προθέσεις**

Μικρές άκλιτες λέξεις που μπαίνουν συνήθως μπροστά από ουσιαστικά.

Μονοσύλλαβες : με, σε, για, συν, πλην, ως, προς, προ, εκ, εν, εις

Δισύλλαβες : ανά, αντί, από, διά, χωρίς, επί, κατά, παρά, περί, υπέρ, υπό .

Τρισύλλαβη: ίσαμε

3. **Σύνδεσμοι**

Συνδέουν προτάσεις ή λέξεις. Π.χ. και, αλλά, ότι, επειδή, αφού, ώστε, για να, αν

4. **Επιφωνήματα**

Οι λέξεις που φανερώνουν χαρά, λύπη, θαυμασμό, απορία, έκπληξη, πόνο ευχή, έπαινο, κτλ, δηλαδή εκφράζουν συναισθήματα. Στο τέλος έχουν θαυμαστικό. Π.χ. μπα!, μπράβο!, μακάρι!ποπό!